|  |  |
| --- | --- |
| **Data: \_\_\_\_\_/ \_\_\_\_/ 2021** | **No.\_\_\_­­­\_\_\_\_\_\_ Prot.** |

**Strategjia e ACA-s për Sigurinë Rrugore**

1. Parathënie

Strategjia e ACA-s për sigurinë rrugore është në të njëjtën linjë me Dekadën e Veprimit për Sigurinë Rrugore 2021-2030 (UN Decade of Action for Road Safety 2011-2020) të miratuar nga Asembleja e Përgjithshme e OKB-së dhe Plan-Veprimin e Federatës Ndërkombëtare të Automobilizmit për Sigurinë Rrugore (FIA Action for Road Safety).

ACA është e angazhuar për të nxitur dhe ndihmuar palët e interesuara - institucionet shtetërore, subjektet private, OJF dhe OJQ për njohjen dhe përgatitjen e strategjive dhe planeve të veprimit që janë në një linjë me Objektivat për Zhvillim të Qëndrueshëm 2021-2030 të OKB.

1. Hyrje

Çdo vit, në gjithë globin sipas të dhënave të OBSH-së, rreth 1.35 milionë njerëz humbasin jetën për shkak të aksidenteve rrugore. Për vitin 2030 parashikohet që ky numër do të arrijë 2 milionë.

Kjo do të thotë që çdo ditë, 3500 njerëz humbasin jetën në botë. Çdo ditë, më shumë se 500 fëmijë humbasin jetën dhe rreth 5000 fëmijë lëndohen në aksidente rrugore. Aksidentet rrugore janë shkaku kryesor i vdekjes për personat e moshës 5-29 vjeç.

Çdo vit, në Shqipëri, mesatarisht humbin jeten rreth 200 persona në aksidente rrugore, ndërkohë që numri i personave të përfshirë në aksidente rrugore arrin rreth 2000.

Asambleja e Përgjithshme e OKB-së përmes Dekadës së Veprimit për Sigurinë Rrugore 2011-2020, përcaktoi objektivat strategjik për mbrojten e sigurisë rrugore.

Objektivi Strategjik 3 është që të garantojë jetë të shëndetshme dhe të nxisë mirëqenien për të gjitha moshat.

Target 3.6 – përgjysmimi ose ulja me 5 milion e numrit të personave që mund të humbin jetën ose mund të lëndohen në aksidentet rrugore.

Siguria rrugore vazhdon të jetë një prej objektivave të OKB-së edhe për Dekadën e Veprimit për Sigurinë Rrugore 2021-2030, përcaktuar si më poshtë:

Objektivi Strategjik 11 – Deri në 2030, të ofrojë akses për të gjithë në sisteme transporti të sigurta, me kosto të arritshme dhe të qëndrueshme duke përmirësuar sigurinë rrugore dhe duke rritur peshën e transportit publik veçanërisht për personat në nevojë si gratë, fëmijët, të moshuarit, personat me aftësi të kufizuara.

OBSH dhe OKB kanë identifikuar 5 shtylla kryesore për krijimin e një sistemi të integruar që synon uljen e numrit të aksidenteve rrugore me pasoja fatale dhe uljen e numrit të personave të dëmtuar gjatë këtyre aksidenteve.

1. **Fataliteti**

Referuar Objektivit Strategjik 11 të sipërcituar, nga këndvështrimi Shqipëria ka numrin më të lart të aksidenteve fatale në raport me vendet e BE-së. Në vijim janë 5 shtyllat kryesore:

1. **Siguria e Përdoruesve** të rrugëve që konsiston në:
	1. Edukimin e përdoruesve të rrugëve – drejtuesit e automjeteve, këmbësoret, çiklistët dhe motoçiklistët;
	2. Trajnimin e vazhdueshëm të drejtuesve të automjeteve
2. **Manaxhimi dhe Zbatimi i sigurisë** rrugore që konsiston në:
	1. Ngritjen e kapaciteteve për manaxhimin e sigurisë rrugore
	2. Krijimin e institucioneve të specializuara për mbledhjen e të dhënave të sakta dhe transparente duke përdorur metoda rigoroze që përmbushin kriteret dhe standarded ndërkombëtare;
	3. Kontrollin e zbatimin të ligjit dhe rregullave të qarkullimit rrugor në funksion të sigurisë rrugore,
	4. Nisma për ndryshimet e nevojshme ligjore për forcimin e kontrollit dhe penaliteteve për përdoruesit e rrugëve.
3. **Siguria e automjeteve** që konsiston në:
	1. Promovimin e zhvillimeve teknologjike dhe elementeve teknike që rrisin sigurinë e automjeteve dhe informimin e publikut për elementet e sigurisë;
	2. Forcimin e kontrollit teknik të automjeteve që qarkullojnë në territor;
	3. Nismat ligjore për nxitjen e përdorimit të automjeteve teknikisht të sigurta dhe kufizimin e përdorimit të automjeteve që u mungojnë elementet e sigurisë;
4. **Siguria e rrugëve dhe të mobilitetit,** që konsiston në:
	1. Projektimin dhe ndërtimin e rrugëve që shmangin aksidentet dhe shpëtojnë jetë;
	2. Zgjerimi i rrjetit të rrugëve
	3. Nxitjen e transportit të qëndrueshëm
5. **Kujdesi pas aksidentit** – që konsiston në:
	1. Kohën sa më të shkurtër të reagimit në rast aksidenti për dhënien e ndihmës së parë
	2. Cilësinë e shërbimit mjekësor në vendin e aksidentit
	3. Cilësinë e shërbimit mjekësor pas shtrimit në spital
6. **Jeta e ShËndetshme & MirËqEnia**

Referuar Objektivit Stategjik 3, siguria për një jetë të shëndetshme dhe për rritjen e mirëqenies, nga këndvështrimi i sistemeve të transportit të sigurta dhe të aksesueshme lidhet me:

1. **Sigurinë ndaj ndotjes nga mjetet** – që konsiston në:
	1. Përdorimin e automjeteve Green/Ecological që janë të pajisur me siteme që emetojnë nivele të ulta ndotje
	2. Përdorimin e automjeteve elektrike
2. **Sigurinë ndaj ndotjes nga trafiku** – që konsiston në:
	1. Manaxhimin e trafikut për shmangien e radhëve në trafik
	2. Rritjen e shpejtësisë së qarkullimit të automjeteve në zonat urbane
3. Auto Club Albania

Duke ndjekur linjën e Objektivave për Zhvillim të Qëndrueshëm dhe Plan-Veprimin e Federatës Ndërkombëtare të Automobilizmit për Sigurinë Rrugore, ACA, bazuar në mundësitë dhe kapacitetet e saj, ka zhvilluar një sërë aktivitetesh.

Plani i veprimit të ACA-s, mbështetur në 5 shtyllat e sipërcituara, ofron programin e ACA-s për sigurinë rrugore.

1. Rritja e sigurisë së përdoruesve të rrugëve

ACA ka zhvilluar dhe do të zhvillojë aktivitete të ndryshme për rritjen e sigurisë së përdoruesve të rrugëve që synojnë target-grupe të ndryshme. Disa prej aktiviteteve janë:

1. Konkursi Kombëtar Edukativ “Të Sigurt mbi 2 Rrota” – synimi është edukimi i nxënësve të shkollave 9-vjeçare të moshave 10-12 vjeç me elemente të sigurisë rrugore, trafikut dhe tabelat e trafikut;
2. Akademia e Kartingut – synimi është njohja teorike dhe krijimi i shprehive praktike me makinat go-kart për fëmijë të moshave 8-16 vjeç;
3. “Semafori Jeshil” – synimi është transmetimi në TV kombëtare i një cikli emisionesh televizive për mosha 6-15 vjeç me informacion për sjelljen e fëmijëve në trafik;
4. Java e sigurisë rrugore – organizohet çdo vit në javën e parë të majit në formën e aktiviteteve dhe fushatave sensibilizuese për sigurinë rrugore në kuadrin e fushatës globale të FIA-s, #3500LIVES;
5. Fushata sensibilizuese gjithëvjetore në kuadrin e fushatave globale të FIA-s për përdorimin e elementeve që shtojnë sigurinë rrugore – përdorimi i rripit, helmetave, kufizimi i shpejtësisë, kufizimi i drejtimit të automjetit në gjendje të dehur, etj
6. Organizim dhe pjesëmarrje në forume të dedikuara për sigurinë rrugore me përfaqësues nga institucionet shtetërore, OJF dhe institucionet universitare;
7. Autoshkolla – synimi është edukimi dhe trajnimi i kandidatëve për drejtues të mjeteve që pajisen me patentë për herë të parë ashtu edhe drejtues të mjeteve që zotërojnë patentë;
8. Trainime me palë të interesuara që zotërojnë dhe përdorin flota automjetesh.
9. Rritja e sigurisë së automjeteve

ACA ka zhvilluar dhe do të zhvillojë aktivitete të ndryshme për rritjen e sigurisë së automjeteve. Disa prej aktiviteteve janë:

* 1. Organizimi dhe pjesëmarrja në forume me kompanitë prodhuese të automjeteve me synim njohjen dhe sensibilizimin e elementeve të sigurisë në konstruksionin e automjeteve
	2. Lobimi ligjor për vendosjen e kufizimeve për automjetet që nuk plotësojnë elementet e sigurisë së kërkuar sipas standardeve europiane;
	3. Nxitja e palëve të interesuara për blerjen e automjeteve të reja që kanë të integruara elemente të sigurisë sipas standardeve europiane;
1. Rritja e sigurisë së rrugëve dhe i mobilitetit

ACA ka zhvilluar dhe do të zhvillojë aktivitete të ndryshme per rritjen e sigurisë së rrugëve. Këto aktivitete synojnë përmirësimin e infrastrukturës rrugore nëpërmjet përmirësimit të planifikimit dhe projektimit të tyre. Disa prej aktiviteteve janë:

1. Anëtarësimi në Programin Europian për Vlerësimin e Rrugëve – EuroRAP. Nëpërmjet këtij anëtarësimi, ACA lehtëson përthithjen e eksperiencës dhe standardeve europiane për vlerësimin e rrugëve nga pikëpamja e sigurisë rrugore;
2. Anëtarësimi në Programin Ndërkombëtar për Vlerësimin e Rrugëve – iRAP. Nëpërmjet këtij anëtarësimi, ACA lehtëson përthithjen e eksperiencës dhe standardeve ndërkombëtare për vlerësimin e rrugëve nga pikëpamja e sigurisë rrugore;
3. Projekti EuroRAP Sensor – me synim vlerësimin e pikave të zeza dhe vleresimin me yje të 500 km rruge në Shqipëri.
4. Lidhja e marrëveshjeve të mirëkuptimit me institucionet shteterore që kanë në fokus të aktivitetit ndërtimin dhe supervizimin e rrugëve si ARRSH, Instituti i Trasnportit.
5. Përmirësimi i kujdesit pas aksidentit

ACA synon të sensibilizojë përdoruesit e rrugës, këmbësorët, drejtuesit e automjeteve, biçikletave dhe motoçikletave për rëndësinë që ka sjellja pas aksidentit të mundshëm. Aktivitete të pritshme janë:

1. Organizimi i aktiviteteve të përbashkëta me Kryqin e Kuq
2. Organizimi i aktiviteve të përbashkëta me spitalet shtetërore dhe private.